মূলধনের ৬০ শতাংশের বেশি খেলাপি ঋণ থাকা ব্যাংকগুলোর মধ্যে রয়েছে বেসরকারি খাতের ন্যাশনাল ব্যাংক লিমিটেড। ৩ হাজার ৩২০ কোটি টাকা মূলধনের বিপরীতে সেপ্টেম্বর শেষে ব্যাংকটির খেলাপি ঋণের পরিমাণ ২ হাজার ৪২১ কোটি টাকা। এ হিসাবে ন্যাশনাল ব্যাংকের মূলধনের ৭২ শতাংশ খেলাপি ঋণ। এছাড়া প্রিমিয়ার ব্যাংকের ১ হাজার ৭৯ কোটি টাকা মূলধনের বিপরীতে খেলাপি ঋণ ৬৯৫ কোটি টাকা বা ৬৪ শতাংশ। আইএফআইসির ১ হাজার ৩৫১ কোটি টাকা মূলধনের বিপরীতে খেলাপি ঋণ ৮৩৭ কোটি টাকা বা ৬২ শতাংশ এবং ব্যাংক এশিয়ার ১ হাজার ৭৯২ কোটি টাকা মূলধনের বিপরীতে খেলাপি ঋণ ১ হাজার ৮৭ কোটি টাকা বা ৬১ শতাংশ। আর উত্তরা ব্যাংকের ১ হাজার ৩১৯ কোটি টাকা মূলধনের বিপরীতে খেলাপি ঋণের পরিমাণ ৭৯২ কোটি টাকা। অর্থাৎ ব্যাংকটির মূলধনের ৬০ শতাংশ খেলাপি ঋণ।